12.12.2022
DA
Den Europæiske Unions Tidende
L 318/117
(4)
Kommissionens gennemførelsesafgørelse (EU) 2022/728 (6) blev rettet til Belgien, Cypern, Frankrig, Grækenland, Letland, Luxembourg, Malta, Nederlandene, Rumænien, Sverige og Tyskland.
I nævnte afgørelse fandt Kommissionen, at præstationsmålene for omkostningseffektivitet for overflyvningstjenester i Sverige udkast til præstationsplan for tredje referenceperiode ikke er i overensstemmelse med de unionsdækkende præstationsmål, og fremsatte henstillinger om revision af disse mål.
(5)
Som reaktion på Ruslands angrebskrig mod Ukraine, der begyndte den 24. februar 2022, har Unionen indført restriktive foranstaltninger, der forbyder russiske luftfartsselskaber, russisk registrerede luftfartøjer og luftfartøjer, der ikke er registreret i Rusland, og som ejes eller chartres eller på anden måde kontrolleres af russiske fysiske eller juridiske personer, enheder eller organer, at lande i, lette fra eller overflyve Unionens område.
Disse restriktive foranstaltninger og de af Rusland vedtagne modforanstaltninger har ført til ændringer i trafikken i det europæiske luftrum.
Visse medlemsstater, bl.a.
Sverige, er blevet hårdt ramt af en væsentlig reduktion af antallet af overflyvninger i det luftrum, som de har ansvaret for.
På EU-plan har de konstaterede konsekvenser for antallet af flyvninger dog været begrænsede i modsætning til den markante nedgang i flytrafikken i Europa, som skyldtes udbruddet af covid-19-pandemien.
(6)
Den 13. juli 2022 forelagde Sverige Kommissionen et revideret udkast til præstationsplan for tredje referenceperiode (»det reviderede udkast til præstationsplan«) til vurdering.
(7)
Præstationsvurderingsorganet, som bistår Kommissionen ved gennemførelsen af præstationsordningen i henhold til artikel 11, stk.
2, i gennemførelsesforordning (EF) nr.
549/2004, har forelagt Kommissionen en rapport med sin rådgivning om vurderingen af det reviderede udkast til præstationsplan.
(8)
I overensstemmelse med artikel 15, stk.
1, i gennemførelsesforordning (EU) 2019/317 har Kommissionen vurderet overensstemmelsen af de lokale præstationsmål i det reviderede udkast til præstationsplan på grundlag af vurderings­ kriterierne i punkt 1 i bilag IV til den nævnte gennemførelsesforordning under hensyntagen til de lokale forhold.
Med hensyn til hvert centralt præstationsområde og de tilknyttede præstationsmål har Kommissionen suppleret sin vurdering ved at gennemgå de elementer, der er fastsat i punkt 2 i bilag IV til den nævnte gennemførelsesforordning.
(9)
I basistrafikprognosen fra Eurocontrol Statistics and Forecast Service (STATFOR), som blev offentliggjort i juni 2022, tages der højde for de ændrede omstændigheder som omhandlet i betragtning (5).
Ud fra nævnte prognose bemærker Kommissionen, at Sverige som følge af Ruslands angrebskrig mod Ukraine fortsat må imødese en betydelig nedgang i trafikniveauet i resten af tredje referenceperiode.
Da disse ændringer i omstændighederne i væsentlig grad påvirker præstationsmålene i det reviderede udkast til præstationsplan, bør de tages i betragtning ved vurderingen af de lokale præstationsmål heri.
KOMMISSIONENS VURDERING
Vurdering af præstationsmål for det centrale præstationsområde flyvesikkerhed
(10)
På det centrale præstationsområde flyvesikkerhed har Kommissionen vurderet overensstemmelsen af de mål, Sverige har forelagt vedrørende effektiviteten af luftfartstjenesteudøvernes forvaltning af flyvesikkerheden baseret på kriteriet i punkt 1.1 i bilag IV til gennemførelsesforordning (EU) 2019/317.
(11)
Sverige har for den vigtigste luftfartstjenesteudøvers (LFV's) vedkommende foreslået følgende lokale præstationsmål for flyvesikkerhed vedrørende effektiviteten af forvaltningen af flyvesikkerheden fordelt på forvaltningsmål og udtrykt som et gennemførelsesniveau:
(6) Kommissionens gennemførelsesafgørelse (EU) 2022/728 af 13. april 2022 om den manglende overensstemmelse mellem visse præstationsmål i de udkast til nationale planer og planer for de funktionelle luftrumsblokke, der er forelagt af Belgien, Cypern, Frankrig, Grækenland, Letland, Luxembourg, Malta, Nederlandene, Rumænien, Sverige og Tyskland i henhold til Europa-Parlamentets og Rådets forordning (EF) nr.
549/2004, og de unionsdækkende præstationsmål for den tredje referenceperiode og om fremsættelse af anbefalinger om revision af disse mål (EUT L 135 af 12.5.2022, s. 4).